San Lameer Villa 2408 | LekkeSlaap
San Lameer Villa 2408 is in die San Lameer Landgoed aan KwaZulu-Natal se Suidkus geleë. Dié subtropiese paradys met wild, fauna, flora en voëls bied iets vir elke lid van die gesin. Die 200 hektaar-bewarea waarop dit geleë is spog met 'n 18 putjie-kampioenskapgholfbaan, 'n hotel met 'n spa, restaurant en kroeg, luukse villas en direkte toegang tot 2 pragtige Blouvlagstrande.
Dié luukse villa bied slaapplek vir 4 gaste en het 2 slaapkamers en 2badkamers. Die hoofslaapkamer en tweede slaapkamer het elkeen 'n dubbelbed en 'n en suite-badkamer. Die een badkamer het n bad en die ander een 'n stort. Die villa beskik ook oor 'n kombuis met 'n ontbyttoonbank en 'n sitkamer.
Die kombuis is goed toegerus met 'n stoof, yskas-vrieskas en mikrogolfoond. Die sitkamer het gemaklike rusbanke en 'n TV met al die DStv-kanale. Die leefarea bied toegang tot 'n onderdakpatio met buitemeubels en braaigeriewe.